Як прыклад – акцыя “Зрабіце нам дарогу”: колькі жыхары Маладзечна ні пісалі пра 153 яміны на 200 метраў на гарадской дарозе, улады не рэагавалі. Тады актывісты супольна з журналістамі газеты зладзілі акцыю: мясцовыя жыхары фатаграфаваліся ўздоўж дарогі з самаробнымі плакатамі накшталт “Я баюся зламаць ногі”. У выніку дарога адрамантаваная і нават мае сярод мясцовых жартаўлівую назву праспекта “Рэгіянальнай газеты”.